Αυτό το λήμμα αφορά τα τμήματα καλαθοσφαίρισης του Α.Σ. Μακεδονικού Νεάπολης.  Για τον αθλητικό σύλλογο, δείτε: Α.Σ. Μακεδονικός Νεάπολης.  
Ο **Αθλητικός Σύλλογος Μακεδονικός** είναι ελληνικό αθλητικό σωματείο που δραστηριοποιείται στην περιοχή του Δήμου Παύλου Μελά στη Θεσσαλονίκη. Επίσημο έτος ίδρυσής του είναι το 1928 και οι αθλητές του αγωνίζονται με χρώματα το πράσινο, το λευκό και το μαύρο. Στο έμβλημά του απεικονίζεται μία ασπίδα, η οποία απεικονίζει ως σύμβολα τον Ήλιο της Βεργίνας και το Λευκό Πύργο. Ο σύλλογος στο παρελθόν διατηρούσε τμήματα γυναικείας καλαθοσφαίρισης για ενήλικες αλλά και νεαρότερες αθλήτριες. Έδρα του ήταν το Κλειστό Γυμναστήριο του Μακεδονικού, χωρητικότητας 600 καθήμενων θεατών. Το τμήμα νομικά διέθετε τη μορφή ερασιτεχνικού σωματείου.

Τμήμα καλαθοσφαίρισης ανδρών
----------------------------

### Ιστορική αναδρομή

Το ανδρικό τμήμα καλαθοσφαίρισης του Μακεδονικού κατέκτησε την κορυφή του βαθμολογικού πίνακα της Β΄ Εθνικής κατηγορίας κατά την περίοδο 1996-97. Ως αποτέλεσμα ανήλθε στην Α2 Εθνική κατηγορία, όπου και παρέμεινε τρία χρόνια, μέχρι και την περίοδο 1999-00, οπότε και αναδείχθηκε Πρωταθλήτρια.

Η πορεία της κατά την περίοδο 2000-01 στην Α1 Εθνική δεν υπήρξε καθόλου καλή και η φτωχή συγκομιδή τριών μονάχα νικηφόρων αποτελεσμάτων οδήγησε την ομάδα της Νεάπολης στην τελευταία θέση και τον υποβιβασμό. Ωστόσο, τη χρονιά 2001-02, κατέλαβε εκ νέου την πρώτη θέση στον τελικό πίνακα της Α2 Εθνικής επιστρέφοντας στην κορυφαία κατηγορία για σταθερότερη αυτή τη φορά πορεία.

Την περίοδο 2002-03 ολοκλήρωσε τις αγωνιστικές της υποχρεώσεις στη 10η θέση με ασφάλεια πάνω από τη ζώνη του υποβιβασμού. Την ίδια χρονιά συμμετείχε στην 28η τελική διοργάνωση του Κυπέλλου Ελλάδος που διεξήχθη με τη μορφή Final-4 στη Λάρισα στις 5 και 6 Απριλίου 2003. Στον ημιτελικό γνώρισε την ήττα από τον Άρη Θεσσαλονίκης με σκορ 92-86, αν και νίκησε στο μικρό τελικό το Ηράκλειο με σκορ 77-71.

Την περίοδο 2003-04 βρέθηκε στην 9η θέση, χάνοντας για δύο βαθμούς την ευκαιρία να διαγωνιστεί στα play-off.

Την επόμενη χρονιά, 2004-05, η οποία υπήρξε και η πιο επιτυχημένη στην ιστορία του συλλόγου, ο Μακεδονικός τερμάτισε 7ος, χωρίς να βελτιώσει τη θέση του μέσω της διαδικασίας των play-off. Στο Κύπελλο έφτασε και πάλι στο ημιτελικό όπου αποκλείστηκε εκ νέου από τον Άρη. Αξιοσημείωτα την ίδια χρονιά έλαβε μέρος και στον τελικό του ULEB Cup, όπου εν τέλει ηττήθηκε με σκορ 78-74 από τη λιθουανική Λιέτουβος Ρίτας.

Την αγωνιστική περίοδο 2005-06 ολοκλήρωσε την πορεία του στην επικίνδυνη 12η θέση, γλυτώνοντας τον υποβιβασμό για μία νίκη. Ωστόσο, δεν γλύτωσε τον υποβιβασμό την επόμενη χρονιά, 2006-07, οπότε και βρέθηκε στην 14η και τελευταία θέση με 4 νίκες και 22 ήττες ισοζύγιο. Με τον τρόπο αυτό ολοκληρώθηκε μια πενταετία συνεχών παρουσιών στην Α1 Εθνική. Για την περίσταση αυτή ο σύλλογος μετέφερε προσωρινά την έδρα του στην Κοζάνη.

Τη χρονιά 2007-08 η Κ.Α.Ε. Μακεδονικός διαλύθηκε λόγω οικονομικού μαρασμού με αποτέλεσμα να μην αγωνιστεί ο σύλλογος στην Α2, αλλά στην ερασιτεχνική Β΄ Εθνική, επιστρέφοντας παράλληλα στη φυσική του έδρα. Το τέλος των αγωνιστικών του υποχρεώσεων επέφερε νέο υποβιβασμό, αφού βρέθηκε στη 14η θέση σε σύνολο 16 ομάδων.

Την αγωνιστική περίοδο 2008-09 στο Πρωτάθλημα του 2ου ομίλου του Βορρά της Γ΄ Εθνικής, ο Μακεδονικός ολοκλήρωσε τη χρονιά στην 8η θέση. Η περίοδος 2009-10 υπήρξε βαθμολογικά επανάληψη της προηγούμενης, παρόλο που ο σύλλογος πέτυχε μια νίκη περισσότερη. Την επόμενη χρονιά 2010-11 η ομάδα της Νεάπολης βρέθηκε στην 11η θέση σε σύνολο 14 ομάδων με αποτέλεσμα να υποβιβαστεί μετά από δύο δεκαετίες περίπου στο οικείο τοπικό πρωτάθλημα.

Την περίοδο 2011-12, αγωνιζόμενος στην Α΄ Κατηγορία Ανδρών της Ε.ΚΑ.Σ.Θ. τερμάτισε στην 4η θέση της βαθμολογικής κατάταξης. Ωστόσο με απόφαση της Ε.Ο.Κ. επέστρεψε στα εθνικά πρωταθλήματα λόγω ανακατατάξεων.

Κατά συνέπεια ο Μακεδονικός εντάχθηκε για την περίοδο 2012-13 στο δυναμικό του 2ου ομίλου του Βορρά της Γ΄ Εθνικής κατηγορίας, ολοκληρώνοντας τις αγωνιστικές του υποχρεώσεις στην 8η θέση του βαθμολογικού πίνακα. Έχοντας συλλέξει 8 νίκες και 8 ήττες, εξασφάλισε την παραμονή του στην κατηγορία.

Κατά την αγωνιστική περίοδο 2013-14, ο Μακεδονικός αγωνίστηκε στο Πρωτάθλημα της Γ΄ Εθνικής κατηγορίας που διοργάνωσε η Ελληνική Ομοσπονδία Καλαθοσφαίρισης και συγκεκριμένα στον 2ο όμιλο του Βορρά. Έχοντας συγκεντρώσει 9 νίκες και 15 ήττες, κατέλαβε την 9η θέση της τελικής βαθμολογίας, παραμένοντας στην κατηγορία.

### Ο τελικός του ULEB Cup

Σημαντικότερη από όλες τις διακρίσεις της ομάδας είναι η συμμετοχή της στον τελικό του ULEB Cup (ευρωπαϊκή διοργάνωση δεύτερου επιπέδου, νυν Eurocup Basketball) που έλαβε χώρα στις 19 Απριλίου 2005 στο Σαρλερουά του Βελγίου. Στον αγώνα ηττήθηκε από τη λιθουανική Λιέτουβος Ρίτας με σκορ 78-74. Στην πορεία του προς τον τελικό απέκλεισε μερικές σημαντικές ομάδες, εκμεταλλευόμενος την ισχυρή έδρα της Κοζάνης. Η πορεία προς τον τελικό:

| Φάση | Αντίπαλοι |   Εντός   | Εκτός |
| --- | --- | --- | --- |
| Α΄ γύρος 
(6ος όμιλος) |  Νταρουσάφακα | **75-61** | **75-80** |
|  Μπάμπεργκ | **83-87** | **70-65** |
|  Μπανταλόνα | **93-89** | **84-77** |
|  Πιβοβάρνα Λάσκο | **86-77** | **80-84** |
|  Κάπφενμπεργκ | **76-48** | **68-48** |
| Β΄ γύρος |  Βαρέζε | **90-57** | **77-65** |
| Προημιτελικοί |  Μαρούσι | **75-76** | **92-89** |
| Ημιτελικοί |  Χέμοφαρμ | **96-65** | **84-107** |
| Τελικός |  Λιέτουβος Ρίτας | **74-78** |

Προπονητής της χρονιάς ήταν ο Αργύρης Πεδουλάκης. Στον τελικό αγωνίστηκαν οι αθλητές: Παναγιώτης Καυκής, Μανώλης Παπαμακάριος, Κώστας Χαραλαμπίδης, Ντράγκαν Λουκόφσκι, Άντρε Χάτσον, Σλάβεν Ρίματς, Γκριγκόρι Χίζνιακ, Πιτ Μίκεαλ, Νέναντ Κάνακ, Αλέκος Πέτρουλας, ενώ είχαν επίσης δηλωθεί οι Αργύρης Δάλιαρης και Σωκράτης Γκιζογιάννης.

***Ελληνικές ομάδες καλαθοσφαίρισης στις διεθνείς διοργανώσεις***

### Αξιοσημείωτοι καλαθοσφαιριστές

Επίσημο λογότυπο της Κ.Α.Ε. Μακεδονικός (έως το 2007 οπότε και έπαψε να αποτελεί επαγγελματικό σωματείο).

|  |  |  |
| --- | --- | --- |
| * Σωκράτης Γκιζόγιαννης
* Λευτέρης Κακιούσης
* Σωτήρης Καραποστόλου
* Παναγιώτης Καυκής
* Μάρκος Κολόκας
* Νέστορας Κόμματος
* Παναγιώτης Λιαδέλης
* Γιώργος Μπαλογιάννης
* Νίκος Μπουντούρης
* Μανώλης Παπαμακάριος
* Δημήτρης Παπανικολάου
* Αλέκος Πέτρουλας
* Γιώργος Σιγάλας
* Δημήτρης Σπανούλης
* Γιώργος Φλώρος
* Κώστας Χαραλαμπίδης
 | * Μέιτζορ Γουίνγκεϊτ
* Γουίλιαμ Έιβερι
* Τέρρελ Κάσλ
* Τζο Άιρα Κλαρκ
* Πιτ Μάικλ
* Γουόλτερ Μπέρι
* Έλτον Μπράουν
* Μπεν Ντέιβις
* Τζέιμς Σκούνι Πεν
* Ντίκι Σίμπκινς
* Άλβιν Σιμς
* Τσαρλς Σμιθ
* Ντιγουέιν Τζέφερσον
* Μπεν Χαντλόγκτεν
* Τζέισον Χαρτ
* Αντρέ Χάτσον
 | * Ντούσαν Γιέλιτς
* Ντράγκαν Λουκόφσκι
* Ντούσαν Κέτσμαν
* Σλάβεν Ρίματς
* Νικίτα Μοργκούνοφ
* Σέιν Χιλ
* Μπόγιαν Στέβιτς
* Γκριγκόρι Κίζνιακ
 |

### Αξιοσημείωτοι προπονητές

|  |
| --- |
| * Γιώργος Καλαφατάκης
* Σούλης Μαρκόπουλος
* Αργύρης Πεδουλάκης
 |

### Παρόν ρόστερ ομάδας

Το ρόστερ του Μακεδονικού Νεάπολης για την αγωνιστική περίοδο 2013-14 συνέθεσαν οι παρακάτω αθλητές:

| Αριθμός | Ονοματεπώνυμο | Έτος γενν. | Θέση | Ύψος | Εθνικότητα |
| --- | --- | --- | --- | --- | --- |
|    **Καλαθοσφαιριστές** |
|  | Κώστας Γρηγορίου | 1991 | 3-4 | 1,93 |  |
|  | Χρήστος Καλτσίδης | 1992 | 1 | 1,85 |  |
|  | Γιώργος Κωνσταντινίδης | 1995 | 1-2 | 1,88 |  |
|  | Γιάννης Λουλουδιάδης | 1987 | 3 | 1,92 |  |
|  | Κλέων Λυχριδάς | 1996 | 3 | 1,94 |  |
|  | Δημήτρης Μποβασιανός | 1992 | 3-4 | 1,92 |  |
|  | Ντίνος Νικάκης | 1973 | 5 | 2,04 |  |
|  | Αλέξης Παπαδόπουλος | 1992 | 1-2 | 1,88 |  |
|  | Σταύρος Παπάς | 1994 | 5 | 2,01 |  |
|  | Κώστας Πηλακούτας | 1991 | 1-2 | 1,90 |  |
|  | Κώστας Πολυχρονόπουλος | 1995 | 3 | 1,90 |  |
|  | Νίκος Σκούφος | 1993 | 3-4 | 1,96 |  |
|  | Ιορδάνης Φωτιάδης | 1992 | 1 | 1,87 |  |
|  | Χάρης Χριστοδούλου | 1993 | 1-2 | 1,92 |  |
|    **Προπονητής** |
|  | Δημήτρης Μπουσβάρος |  | Coach |  |  |
| *Δεδομένα: Μάιος 2014* |

Τμήμα καλαθοσφαίρισης γυναικών
------------------------------

Κατά την αγωνιστική περίοδο 1999-2000 το γυναικείο τμήμα καλαθοσφαίρισης του συλλόγου αγωνίστηκε στο Πρωτάθλημα της Β΄ Εθνικής κατηγορίας, τερματίζοντας στην 3η θέση του βορείου ομίλου. Την επόμενη χρονιά 2000-01 ολοκλήρωσε τις αγωνιστικές του υποχρεώσεις αρκετά χαμηλότερα και συγκεκριμένα στην 7η θέση, παραμένοντας ωστόσο στα εθνικά πρωταθλήματα. Η περίοδος 2001-02 δεν επέφερε αλλαγή στην τελική κατάταξη, ωστόσο την περίοδο 2002-03 ο Μακεδονικός, αν και βρέθηκε στην 6η θέση, εν τέλει υποβιβάστηκε λόγω κατάργησης της εν λόγω κατηγορίας.

Την αγωνιστική περίοδο 2003-04 ο Μακεδονικός αναδείχθηκε πρωταθλητής της Ε.ΚΑ.Σ.Θ. επιστρέφοντας στα πανελλαδικά πρωταθλήματα. Ακολούθησαν δύο περίοδοι στην Α2 Εθνική: το 2004-05 κατετάγη 7ος στην τελική βαθμολογία, ενώ ένα χρόνο αργότερα, κατά τη λήξη της περιόδου 2005-06 βρέθηκε στην 11η θέση και υποβιβάστηκε στα τοπικά πρωταθλήματα, όπου αγωνίζεται μέχρι σήμερα.

Τις περιόδους που συμμετείχε στα Εθνικά πρωταθλήματα ο Μακεδονικός συμμετείχε και στο θεσμό του Κυπέλλου Ελλάδος, χωρίς ωστόσο να καταφέρει να αγωνιστεί σε κάποιο Final-4.

Κατά την αγωνιστική περίοδο 2011-12 ο σύλλογος συμμετείχε στο Πρωτάθλημα της Α΄ Κατηγορίας Γυναικών της Ε.ΚΑ.Σ.Θ. καταλαμβάνοντας την 6η θέση στην τελική κατάταξη.

Κατά την αγωνιστική περίοδο 2012-13 ο Μακεδονικός έλαβε μέρος στο Πρωτάθλημα της Α΄ Κατηγορίας Γυναικών, που διοργάνωσε η Ε.ΚΑ.Σ.Θ. ολοκληρώνοντας τις αγωνιστικές του υποχρεώσεις στην 6η θέση της βαθμολογικής κατάταξης.

Έδρα του συλλόγου είναι το Κλειστό Γυμναστήριο Μακεδονικού. Καθήκοντα προπονήτριας διατηρεί η Τάνια Σταϊκοπούλου.

Ιστορική αναδρομή
-----------------

### Περίοδοι σε εθνικές κατηγορίες

| Περίοδος | Επίπ | Κατηγορία | Θέση | Επιπ Αγώνες | ΚΠ | POf | POu | Κορυφαίος Σκόρερ ΚΠ | Κύπελλο | Αγών | Ευρωπαϊκές διοργανώσεις |
| --- | --- | --- | --- | --- | --- | --- | --- | --- | --- | --- | --- |
| 1994-95 | 2 | Β' Εθνική |  ? | - |  ?-? | - | - | Ιουλία Στυλιανίδου | - | - | - | - | - |
| 1995-96 | 2 | Β' Εθνική |  ? | - |  ?-? | - | - | Ιουλία Στυλιανίδου | 1η - Α' Φάσης | 1 | - | - | - |
| 1996-97 | 2 | Β' Εθνική | 6 | - |  ?-? | - | - | Ζωή Τηγανίτα | 2η - Α' Φάσης | 2 | - | - | - |
| 1997-98 | 3 | Β' Εθνική | 4 | - |  ?-? | - | - | Ζωή Τηγανίτα | 3η - Β' Φάσης | 3 | - | - | - |
| 1998-99 | 3 | Β' Εθνική | 2 | - |  ?-? | - | - | Αντωνία Σαπουντζόγλου | 2η - Β' Φάσης | 3 | - | - | - |
| 1999-00 | 3 | Β' Εθνική | 3 | - | 14-4 | - | - | Ζωή Τηγανίτα | - | - | - | - | - |
| 2000-01 | 3 | Β' Εθνική | 7 | - | 8-10 | - | - | Ζωή Τηγανίτα | - | - | - | - | - |
| 2001-02 | 3 | Β' Εθνική | 7 | - | 10-12 | - | - | Ζωή Τηγανίτα | - | - | - | - | - |
| 2002-03 | 3 | Β' Εθνική | 6 | - | 14-8 | - | - | Αρχόντω Ζαφειρίου | - | - | - | - | - |
| 2004-05 | 2 | Α2 Εθνική | 7 | - | 8-12 | - | - | Παναγιώτα Νόχου-Γρίβα | 1η - Α' Φάσης | 1 | - | - | - |
| 2005-06 | 2 | Α2 Εθνική | 11 | - | 10-16 | - | - | Κατερίνα Μπασματζίδου | Α' Φάση | 1 | - | - | - |

Τρέχουσα αγωνιστική περίοδος
----------------------------

Κατά την τρέχουσα αγωνιστική περίοδο, 2021-22, ο Α.Σ. Μακεδονικός δεν συμμετέχει σε κάποια γυναικεία διοργάνωση καλαθοσφαίρισης, ούτε σε τοπικό, ούτε σε εθνικό επίπεδο.

Παραπομπές
----------

1. ↑  «Εγγεγραμμένα σωματεία | Ηλεκτρονικό Μητρώο Αθλητικών Σωματείων με Ειδική Αθλητική Αναγνώριση». *somateia2023.gga.gov.gr*. Ανακτήθηκε στις 15 Απριλίου 2024.
2. ↑  «Κλειστό Γυμναστήριο Μακεδονικού», πληροφορίες στον ιστότοπο Gipeda.gr.
3. ↑  «Κλειστά Γυμναστήρια», πληροφορίες στον επίσημο ιστότοπο της Ένωσης Πετοσφαιρικών Σωματείων Θεσσαλονίκης. Ανακτήθηκε 8 Οκτωβρίου 2021.
4. ↑  «Πρωταθλητές Β΄ Εθνικής Κατηγορίας Ανδρών» Αρχειοθετήθηκε 2014-07-20 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
5. 1 2  «Πρωταθλητές Α2 Εθνικής Κατηγορίας Ανδρών» Αρχειοθετήθηκε 2014-07-20 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
6. 1 2 3 4 5 6 7 8 9 10 11 12 13 14 15 16 17 18 19 20  «Βαθμολογίες Πρωταθλημάτων» Αρχειοθετήθηκε 2014-01-21 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
7. 1 2  «Η ιστορία των τελικών Κυπέλλου Ανδρών» Αρχειοθετήθηκε 2013-02-10 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
8. 1 2 3 4 5 6  «2004-05 Eurocup, phase by phase» Αρχειοθετήθηκε 2013-02-14 στο Wayback Machine. πληροφορίες στον επίσημο ιστότοπο του θεσμού.
9. ↑  «Γαλάτσι και Μακεδονικός στη Γ΄ Εθνική» Αρχειοθετήθηκε 2013-04-03 στο Wayback Machine. άρθρο στον ιστότοπο SuperBasket.gr, 30 Ιουλίου 2012.
10. ↑  «Αποτελέσματα 2ου ομίλου Βορρά (26η αγ.)», άρθρο στον ιστότοπο InfoBasket.gr, 27 Απριλίου 2014.
11. ↑  «Ένωση Καλαθοσφαιρικών Σωματείων Θεσσαλονίκης» Αρχειοθετήθηκε 2014-07-29 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
12. ↑  «Αποτελέσματα ΕΚΑΣΘ: Στην Α2 επέστρεψε ο Ηρακλής!», άρθρο στον ιστότοπο WePlayBall.gr, 10 Μαΐου 2012.
13. ↑  «Αποτελέσματα ΕΚΑΣΘ: Τέλος η κανονική περίοδος με πρώτο τον Θερμαϊκό!», άρθρο στον ιστότοπο WePlayBall.gr, 21 Μαρτίου 2013.
14. ↑  «Συνεχίζει η Σταϊκοπούλου στις γυναίκες του Μακεδονικού», άρθρο στον ιστότοπο tsiotras.blogspot.gr, 8 Ιουνίου 2012.

Εξωτερικοί σύνδεσμοι
--------------------

* Α.Σ. Μακεδονικός, επίσημος ιστότοπος του συλλόγου.
* Α.Σ. Μακεδονικός (τμήμα καλαθοσφαίρισης), επίσημος λογαριασμός στο Facebook.
* Α.Σ. Μακεδονικός, επίσημος λογαριασμός στο YouTube.
* «Κλειστό Γυμναστήριο Μακεδονικού», πληροφορίες στον ιστότοπο Gipeda.gr.

|  |  |
| --- | --- |
| 

|  |
| --- |
| * Πύλη:Καλαθοσφαίριση
* Πύλη:Ελλάδα
 |

 |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Β΄ Εθνικής Κατηγορίας Καλαθοσφαίρισης Ανδρών 2023–2024 |
| --- |
|  |
| 1ος Όμιλος | 
* Αιγάλεω
* Αναγέννηση Αρκαλοχωρίου
* Δάφνη
* Έσπερος Καλλιθέας
* Ζωγράφου
* Νέα Κηφισιά
* Ο.Φ.Η.
* Παγκράτι
* Παλαιό Φάληρο
* Πανελευσινιακός
* Πρωτέας Βούλας
* Φανάρια Νάξου
* Φ.Ε.Α.
 |  |
|  |
| 2ος Όμιλος | 
* Αίολος Αγυιάς
* Βίκος Ιωαννίνων
* Εθνικός Πειραιώς
* Ληξούρι
* Νήαρ Ηστ Καισαριανής
* Νίκη Βόλου
* Πανελλήνιος
* Πρωτέας Γρεβενών
* Σοφάδες
* Τρίκαλα
 |
|  |
| 3ος Όμιλος | 
* Ακαδημία ΔΕΚΑ
* Αρετσού Καλαμαριάς
* Γέφυρα
* Δράμα
* Ερμής Λαγκαδά
* Καβάλα
* Κομοτηνή
* Λεύκιππος Ξάνθης
* Μακεδονικός Νεάπολης
* Μαχητές Πειραματικό
* Πανσερραϊκός
* Φίλιππος Βέροιας
* Χ.Α.Ν.Θ.
 |

 |